rejauldu/bengali-wikipedia huggingface dataset:
আত-তারিখুল কাবির বা তারিখুল কবির বা তারিখে কবির (আরবি :التاريخ الكبير - উর্দু: تاریخ کپیر) এটি ইসলামি বিশ্বে ইলমে হাদিসের গবেষণার জন্য রিজাল শাস্ত্রের ওপর রচিত একটি বিখ্যাত বই। এটি আরবি ভাষায় রচিত। গ্রন্থটি প্রণয়ন করেন বিখ্যাত ইসলামি সুন্নী পণ্ডিত প্রসিদ্ধ মুহাদ্দিস ও হাদিস বিশারদ ইমাম আবু আবদুল্লাহ মুহাম্মদ ইবন্ ইসমাইল আল-বুখারি (১৯৪ হি:- ২৫৬ হি:)। তিনি তার জীবনের আঠারটি বছর মদিনায় মসজিদে নববিতে অবস্থানকালে চাঁদনী রাতগুলোতে প্রিয় নাবি মুহাম্মাদ সল্লাল্লাহু আলাইহি ওয়াসাল্লামের পবিত্র রওজার পাশে বসে গ্রন্থটি রচনা করেছিলেন। এ মর্মে ইমাম বুখারি নিজেই বলেন : আমি এ গ্রন্থটি জ্যোৎস্না রাতগুলোতে রাসুলুল্লাহ সাল্লাল্লাহু আলাইহি ওয়া আলিহি ওয়া সাল্লাম-এর কবরের পাশে বসে রচনা করেছি । আত-তারিখুল কাবির গ্রন্থটিতে সাহাবিদের যুগ থেকে ইমাম বুখারির যুগ পর্যন্ত চল্লিশ হাজারের অধিক রাবীর জীবনী আলোচিত হয়েছে। এতে সিকাহ ও গায়র সিকাহ এবং নারী ও পুরুষ সহ সকল ধরনের রাবীই অন্তর্ভুক্ত রয়েছেন। এ সকল ব্যক্তিদের সার্বিক অবস্থা আলোচনা করা হয়েছে এ গ্রন্থটিতে।রিজাল শাস্ত্র ও জাল হাদিসের ইতিবৃত্ত : পৃষ্ঠা: ৪৪৩ ;- ড. মুহাম্মদ জামাল উদ্দিন , ইসলামিক ফাউন্ডেশন বাংলাদেশ , গবেষণা বিভাগ ; প্রকাশকাল : মার্চ ২০০৪ , চৈত্র ১৪১০ , মহরম ১৪২৫। ISBN 984-06-0820-7 হাদিস বিশেষজ্ঞদের মধ্যে কেউ কেউ এই গ্রন্থটির পাদটীকাও লিখেছেন এর মধ্যে মুসলিম ইবনে কাসিমের পাদটীকা সুপরিচিত।কাশফুজ জুনুন ( کشف الظنون ): হাজ্বী খলিফা।   তথ্যসূত্র   বিষয়শ্রেণী:সুন্নি সাহিত্য বিষয়শ্রেণী:হাদিস সংকলন বিষয়শ্রেণী:হাদিস বিষয়শ্রেণী:ইলমুর রিজাল বিষয়শ্রেণী:হাদিস অধ্যায়ন বিষয়শ্রেণী:৯ম শতাব্দীর আরবি বই
সদরঘাট বাংলাদেশ-এর আদি ঢাকা শহরের একটি নদীবন্দর যাকে ঘিরে উনিশ শতকে একটি ব্যবসায়িক জনপদ গড়ে ওঠে। এই নদীবন্দরটি বুড়িগঙ্গা নদীর তীরে অবস্থিত। একবিংশ শতকের শুরুতেও এটির গুরুত্ব অক্ষুণ্ন রয়েছে। এর সন্নিহিত এলাকা পুরান ঢাকা নামে প্রসিদ্ধ। এর অতি নিকটে রয়েছে পুস্তক প্রকাশনার ঘাঁটি বাংলাবাজার, জগন্নাথ বিশ্ববিদ্যালয়, বলধা গার্ডেন এবং আহসান মঞ্জিল এবং, সর্বোপরি, বিভিন্ন নদী পরিবাহিত পণ্য, বিশেষ করে মাছ ও ফলের সুবিশাল সব আড়ত। সারাদেশ, বিশেষ করে, দক্ষিণাঞ্চলের সঙ্গে ঢাকা শহরের নদীকেন্দ্রিক যোগাযোগ ব্যবস্থার পরিকেন্দ্র এই সদরঘাট। অসংখ্যা লঞ্চ ঘাটে ভীড় করে আছে। ডিঙ্গি নৌকাগুলো যাত্রী নিয়ে এপার-ওপার করছে, কুলিদের শোরগোল—সব কিছু মিলে সদরঘাট এমন একটি জায়গা যা কখনো নীরব থাকে না।  ঢাকার সদরঘাট লঞ্চ টার্মিনাল থেকে সর্বমোট ৪৫ টি রুটে নৌযান চলাচল করে। এই নদীবন্দর থেকে বাংলাদেশের দক্ষিণ অঞ্চলের এলাকাগুলো যেমন, পটুয়াখালী, বরগুনা, ভোলা, ঝালকাঠী, মাদারীপুর, চাঁদপুর, খুলনা, হাতিয়া, বাগেরহাট প্রভৃতি গন্তব্যে লঞ্চ ও স্টিমার ছেড়ে যায়।   এখানে দেড় হাজারের বেশি লঞ্চ আছে।  শিক্ষা প্রতিষ্ঠান  জগন্নাথ বিশ্ববিদ্যালয়  ঢাকা কলেজিয়েট স্কুল  মুসলিম সরকারি উচ্চ বিদ্যালয়, ঢাকা  পোগোজ স্কুল  সেইন্ট গ্রেগরী উচ্চ বিদ্যালয়  কবি নজরুল সরকারি কলেজ  সরকারি শহীদ সোহরাওয়ার্দী কলেজ   চিত্রশালা   তথ্যসূত্র   বহিঃসংযোগ   বিষয়শ্রেণী:ঢাকার পরিবহন বিষয়শ্রেণী:বাংলাদেশের নদী বন্দর
অকিঞ্চন (১৭৫০ – ১৮৩৬) ছিলেন একজন শ্যামাসঙ্গীত ও বৈষ্ণব পদকর্তা। তার প্রকৃত নাম রঘুনাথ রায়। অধুনা ভারতের পশ্চিমবঙ্গ রাজ্যের বর্ধমান জেলার অন্তর্গত চুপি গ্রামে অকিঞ্চন জন্মগ্রহণ করেছিলেন। তার পিতা ব্রজকিশোর রায় ছিলেন বর্ধমান রাজের দেওয়ান।  অকিঞ্চন দিল্লির এক ওস্তাদের কাছে সঙ্গীত শিক্ষা করেছিলেন। সংস্কৃত ও ফারসি ভাষায় সুপণ্ডিত অকিঞ্চন প্রথম দিকে বর্ধমান রাজের দেওয়ান পদে চাকরি করলেও পরে ধর্মসাধনার জন্য সেই চাকরি ত্যাগ করেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১,    তথ্যসূত্র   বিষয়শ্রেণী:১৭৫০-এ জন্ম বিষয়শ্রেণী:১৮৩৬-এ মৃত্যু বিষয়শ্রেণী:বাঙালি কবি বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:শ্যামাসঙ্গীত রচয়িতা বিষয়শ্রেণী:বাঙালি লেখক বিষয়শ্রেণী:বৈষ্ণবধর্ম বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:১৮শ শতাব্দীর বাঙালি কবি বিষয়শ্রেণী:বাঙালি পুরুষ কবি বিষয়শ্রেণী:বাঙালি হিন্দু বিষয়শ্রেণী:বাংলা ভাষার লেখক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত রেখে দেয়া হল। প্রচারণার মত লেখা লুকিয়ে রাখা হয়েছে পুনঃলিখনের জন্য। নিবন্ধ উল্লেখযোগ্য মেরাজ (আলাপ) ১৮:২৯, ২৬ ডিসেম্বর ২০১৯ (ইউটিসি) ড. মালিকা আল্ রাজী   – (অপসারণের প্রস্তাবনা দেখুনলগ দেখুন) () উল্লেখযোগ্যতা স্পষ্ট নয় আর নিবন্ধটি অনেকটা প্রচারণার আঙ্গিকে লেখা। দেলোয়ার (✉) • ১৫:৩৩, ২৪ ডিসেম্বর ২০১৯ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
চিটাগাইঙ্গা পোয়া নোয়াখাইল্লা মাইয়া হচ্ছে ২০১৮ সালে মুক্তিপ্রাপ্ত একটি বাংলাদেশী কৌতুকধর্মী-নাট্য চলচ্চিত্র। চলচ্চিত্রটি পরিচালনা করেছেন উত্তম আকাশ ও শাপলা মিডিয়া ব্যানারে প্রযোজনা করেছেন সেলিম খান। চলচ্চিত্রটিতে মুখ্য ভূমিকায় অভিনয় করেছেন শাকিব খান ও শবনম বুবলি এবং মৌসুমী, ওমর সানী, কাজী হায়াৎ, সাদেক বাচ্চু, ডিজে সোহেল, মারুফ খান সহ অন্যান্যরা বিভিন্ন গুরুত্বপূর্ণ ভূমিকায় অভিনয় করেছেন।   কাহিনি সংক্ষেপ  চলচ্চিত্রটিতে শাকিব খানকে দেখা যাবে চট্টগ্রামের এক যুবকের ভূমিকায়। অন্যদিকে নোয়াখালী অঞ্চলের তরুণীর চরিত্রে অভিনয় করেছেন বুবলি। এর প্রথম দিকে শাকিব-বুবলির মাঝে দা-কুমড়া সম্পর্ক থাকলেও; এক সময়ে তা রূপ নেয় প্রণয়ে। কিন্তু প্রণয়কে পরিণয়ে রূপ দিতে গেলে বাঁধে বিপত্তি। দুজনের সম্পর্ক মেনে নিতে আপত্তি জানায়; পরিবারের কর্তারা। কীভাবে সেই বাঁধা অতিক্রম করে শাকিব আর বুবলি; সেটিই দেখা যাবে; চিটাগাইঙ্গা পোয়া নোয়াখাইল্লা মাইয়া চলচ্চিত্রে।   অভিনয়   শাকিব খান - আনজাম  শবনম বুবলি - রিয়া  ওমর সানী  মৌসুমী - বৃষ্টি  কাজী হায়াৎ - জব্বার  সাদেক বাচ্চু - আকবর রেবেকা রউফ  ডিজে সোহেল  মারুফ খান  বিপাশা কবির - আইটেম নাম্বার; সুপার হিরোইন গানে বিশেষ উপস্থিতি   প্রযোজনা  ২০১৭ সালের ৬ অক্টোবর বিএফডিসিতে চিটাগাইঙ্গা পোয়া নোয়াখাইল্লা মাইয়া চলচ্চিত্রের চিত্রগ্রহণ শুরু হয়। চট্টগ্রাম, নোয়াখালী, কক্সবাজার, ময়মনসিংহ ও থাইল্যান্ডের বিভিন্ন স্থানে চলচ্চিত্রটির দৃশ্যের চিত্র ধারণ করা হয়। ২০১৮ সালের এপ্রিলে চলচ্চিত্রটির নির্মাণ কাজ সম্পন্ন হয়।  সঙ্গীত    বাজারজাতকরণ ও মুক্তি  চিটাগাইঙ্গা পোয়া নোয়াখাইল্লা মাইয়া ২০১৮ সালের ২৩ মার্চ মুক্তির কথা থাকলেও, পরবর্তীতে শাকিব খানের ডাবিং বাকি থাকায় ও সেন্সর জটিলতায় পরে আর এটি মুক্তি দেয়া হয়নি। পরে, চলচ্চিত্রটি ২০ মে সেন্সর বোর্ডে প্রদর্শিত হলে কর্তৃপক্ষ এটিকে ছাড়পত্র দেওয়ার অনুমতি দেয়।  মুক্তি  চলচ্চিত্রটি ২০১৮ সালের ১৬ জুন ঈদুল ফিতর উপলক্ষে বাংলাদেশের ১৭০টি প্রেক্ষাগৃহে মুক্তি দেয়া হয়।   পুরস্কার   পুরস্কার আয়োজনের তারিখ বিভাগ মনোনীত ফলাফল ভারত-বাংলাদেশ চলচ্চিত্র পুরস্কার ২১ অক্টোবর ২০১৯ শ্রেষ্ঠ নারী নেপথ্য কণ্ঠশিল্পী ঐশী (গান: "চিটাগাইঙ্গা পোয়া নোয়াখাইল্লা মাইয়া")    তথ্যসূত্র   বহিঃসংযোগ     বিষয়শ্রেণী:২০১০-এর দশকের প্রণয়ধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:শাপলা মিডিয়া'র চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র
প্রজাতন্ত্রী আয়ারল্যান্ড জাতীয় মহিলা ফুটবল দল আন্তর্জাতিক মহিলাদের ফুটবলে প্রজাতন্ত্রী আয়ারল্যান্ড-এর প্রতিনিধিত্ব করে থাকে। এই দল উয়েফা মহিলা চ্যাম্পিয়নশিপ সহ বেশ কয়েকটি প্রতিযোগিতায় অংশগ্রহণ করে। দলটি ফিফা মহিলা বিশ্বকাপ এবং গ্রীষ্মকালীন অলিম্পিকের জন্য যোগ্যতা অর্জনেও অংশগ্রহণ করে এবং ২০২৩ সংস্করণে তাদের প্রথম বিশ্বকাপের জন্য যোগ্যতা অর্জন করে। দলটি নিয়ন্ত্রিত হয় আয়ারল্যান্ড মহিলা ফুটবল অ্যাসোসিয়েশন দ্বারা।  ঘরের মাঠ ইতিহাস জুড়ে আয়ারল্যান্ড প্রজাতন্ত্র বিভিন্ন মাঠে তাদের হোম ম্যাচ খেলেছে। সবচেয়ে নিয়মিত ব্যবহৃত ড্যালিমাউন্ট পার্ক, টোলকা পার্ক, রিচমন্ড পার্ক এবং টার্নার্স ক্রস স্টেডিয়াম। তারা বেলফিল্ড পার্ক, কার্লাইল গ্রাউন্ডস, ফেরিক্যারিগ পার্ক, ফ্লানকেয়ার পার্ক এবং আর্ক্লোতে মাঝে মাঝে ম্যাচ খেলেছে। যাইহোক, সেপ্টেম্বর ২০১৩ থেকে তারা টালাহ স্টেডিয়ামে তাদের সমস্ত হোম গেম খেলেছে।  কোচিং স্টাফ বর্তমান কোচিং স্টাফ সিনিয়র মহিলা দলের ম্যানেজমেন্ট দল:   পজিশন  নাম প্রধান কোচ  ভেরা পাউ সহকারী কোচ   টম এমস গোলকিপিং কোচ   জান উইলেম ভন এডে  কোচের তালিকা   এমন ডার্সি (১৯৮৪–৮৫)   ফ্র্যান রুনি (১৯৮৬–৯১)   লিন্ডা গরম্যান (১৯৯১–৯২)   মিখ কুক (১৯৯২–২০০০)   নোয়েল কিং (২০০০–১০)   সুজান রোনান (২০১০–১৬)   কলিন বেল (২০১৭–১৯)   ভেরা পাউ (২০১৯–)  রেকর্ড মহিলা বিশ্বকাপ ২০২৩: উত্তীর্ণ  পরিসংখ্যান  সর্বোচ্চ ক্যাপ অধিকারী: এমা বায়রন (১৩৪)  সর্বোচ্চ গোলদাত্রী: অলিভিয়া ও'টুল (৫৪) [ক্যাপ গ্রহণ ১৩০+] তথ্যসূত্র  বহিঃসংযোগ  আয়ারল্যান্ড মহিলা  ফুটবল অ্যাসোসিয়েশন ফিফা  বিষয়শ্রেণী:প্রজাতন্ত্রী আয়ারল্যান্ড জাতীয় মহিলা ফুটবল দল বিষয়শ্রেণী:ইউরোপের জাতীয় নারী ফুটবল দল বিষয়শ্রেণী:আয়ারল্যান্ডের জাতীয় ক্রীড়া দল বিষয়শ্রেণী:আয়ারল্যান্ডের জাতীয় মহিলা ক্রীড়া দলসমূহ
+ জটিলতা   ক্রোনের রোগ  আলসারেটিভ কোলাইটিস পুষ্টির ঘাটতি  উচ্চ ঝুঁকি   কোলন ক্যান্সারের ঝুঁকি  সামান্য  উল্লেখযোগ্যঅন্ত্র বহির্ভূত জটিলতার প্রাদুর্ভাব ইরিটিস/ইউভাইটিস  নারী  ২.২%  ৩.২% পুরুষ  ১.৩%  ০.৯% প্রাইমারি স্ক্লেরোসিং কোলাঞ্জাইটিস  নারী  ০.৩%  ১% পুরুষ  ০.৪%  ৩% অ্যাঙ্কাইলোজিং স্পন্ডিলাইটিস  নারী  ০.৭%  ০.৮% পুরুষ  ২.৭%  ১.৫%	 পায়োডার্মা গ্যাংগ্রেনোসাম  নারী  ১.২%  ০.৮%	 পুরুষ  ১.৩%  ০.৭% এরিথেমা নোডোসাম  নারী  ১.৯%  ২% পুরুষ  ০.৬%  ০.৭%
গ্রিনল্যান্ডের জনসংখ্যার অধিকাংশই খ্রিস্টান এবং তারা চার্চ অফ গ্রিনল্যান্ডের মাধ্যমে ডেনমার্কের চার্চের সাথে যুক্ত। এখানকার  খ্রিস্টানরা জাতিগত শ্রেণিবিভাগে প্রোটেস্ট্যান্ট এবং অভিযোজনে লুথারান। ডেনমার্কের চার্চ হল ডেনমার্কের সংবিধানের মাধ্যমে প্রতিষ্ঠিত চার্চ এবং এটি ফ্যারো দ্বীপপুঞ্জ বাদে ডেনমার্কের সকল রাজ্যের ক্ষেত্রে প্রযোজ্য। কারণ ২০০৭  সালে চার্চ অফ দ্য ফ্যারো আইল্যান্ড স্বাধীন হয়েছিল৷ কিন্তু প্রথাগত ইনুইট আধ্যাত্মিক বিশ্বাস গ্রিনল্যান্ডের অনেক প্রত্যন্ত সম্প্রদায়ের মধ্যে দৃঢ় রয়েছে। ২০১৩ সালের হিসাব মতে গ্রীনল্যান্ডে মাত্র একজন লেবাননী মুসলিম বসবাস করেন।   ইসলাম  ২০১৩ সাল পর্যন্ত গ্রীনল্যান্ডে বসবাসকারী একমাত্র পরিচিত মুসলিম হলেন লেবাননের নাগরিক ওয়াসাম আজাকির। তিনি নুকে থাকেন এবং সেখানে তিনি একটি রেস্তোরাঁ চালান। ২০২১ -২০২২ এর মধ্যে শ্রীলঙ্কা থেকে কয়েকজন মুসলমান নুক এবং ইলুসিট বিমানবন্দর প্রকল্পে কাজের জন্য গ্রীনল্যান্ডে এসেছেন। এছাড়া সরকারি হিসাব মতে গ্রীনল্যান্ডে আর কোনো মুসলিম নেই।  ইনুইট আধ্যাত্মিক বিশ্বাস  নৃতাত্ত্বিকভাবে গ্রীনল্যান্ডের জনসংখ্যার ৮০% ইনুইট এবং ডেনিশের সাথে মিশ্র বিভক্ত। বলা হয় যে, ইনুইট জনসংখ্যা সাইবেরিয়ানদের বংশোদ্ভূত, যারা এই দ্বীপে এশিয়া ও উত্তর আমেরিকায় থেকে পাড়ি জমায়। খ্রিস্টান ধর্ম আগমনের ফলে এদের সংখ্যা হ্রাস পায় এবং বর্তমান ১% এরও কম বাসিন্দা ইনুইট আধ্যাত্মিক বিশ্বাসের অনুশীলন করে।   খ্রিস্টান ধর্ম  গ্রীনল্যান্ডের বেশিরভাগ খ্রিস্টান প্রটেস্টান্টোর লুথারানিজম শাখার অনুসারী। এছাড়াও ব্যাপ্টিস্ট, মরমন, রোমান ক্যাথলিক, যিহোবার এবং সেভেন্থ-ডে অ্যাডভেন্টিস্টদের ছোট একটি সম্প্রদায় রয়েছে।প্রথম ১০০০ সালে খ্রিস্টধর্ম গ্রীনল্যান্ডে আনা হয়। তখন নর্স সিতে একদল বসতি স্থাপনকারী ইউরোপ থেকে খ্রিস্টানধর্ম নিয়ে আসে। এরপর ডেনমার্কের অধীনে ব্যাপকভাবে ধর্মান্তর শুরু হয়। ১৮১৪ সালে নরওয়ে এবং ডেনমার্ক আলাদা হয়ে গেলে গ্রিনল্যান্ড ডেনমার্কের অধীনে থাকে। বর্তমান সেখানে ডেনমার্কের চার্চ দেশের প্রধান ধর্মীয় পছন্দ হলেও স্বায়ত্তশাসনের একটি ডিগ্রিসহ নিজস্ব বিশপ, ১৯টি প্যারিশ, ৩টি ডিনারি, ৪০টি গীর্জা বা চ্যাপেল এবং ২৫ জন ভিকার বা পুরোহিত রয়েছে।   তথ্যসূত্র   বিষয়শ্রেণী:ইউরোপে ইসলাম
এলএমঅ্যারেনা(পূর্বে চ্যাটবট অ্যারেনা) হল একটি পাবলিক, ওয়েব-ভিত্তিক প্ল্যাটফর্ম যা বেনামী, ক্রাউড-সোর্সড পেয়ারওয়াইজ তুলনার মাধ্যমে বৃহৎ ভাষা মডেলের (LLM) মূল্যায়ন করে থাকে। ব্যবহারকারীরা দুটি বেনামী মডেলের প্রতিক্রিয়া জানাতে এবং আরও ভালো প্রতিক্রিয়া প্রদানকারী মডেলের উপর ভোট দেওয়ার জন্য অপশন নির্বাচন করেন, যেখানে মডেলের পরিচয় প্রকাশ করা হয়। ব্যবহারকারীরা নিজেদের পরীক্ষার তুলনা করার জন্য মডেলগুলিও বেছে নিতে পারেন।  এলএমঅ্যারেনা কৃত্রিম বুদ্ধিমত্তা শিল্পে জনপ্রিয়, যেটাকে প্রধান কোম্পানিগুলি তাদের বৃহৎ ভাষা মডেলগুলি সরবরাহ করে, যেমন GPT-4o, o1, Gemini, এবং Claude, এবং তাদের পরবর্তী র‍্যাঙ্কিং ব্যবহার করে তাদের প্রচার চালায়। এমনকি আসন্ন মডেলগুলির প্রস্তুতিমূলক প্রকাশের জন্যও ওয়েবসাইটটি ব্যবহার করা হয়েছে। উল্লেখযোগ্যভাবে, চীনা কোম্পানি ডিপসিক পশ্চিমা মিডিয়াতে তার R1 মডেলটি মনোযোগ আকর্ষণ করার কয়েক মাস আগে এলএমঅ্যারেনা-তে তার প্রোটোটাইপ মডেলগুলি পরীক্ষা করেছিল। তবে, বৃহৎ ভাষা মডেলগুলির জন্য এলএমঅ্যারেনা-এর মূল্যায়ন পদ্ধতি একাডেমিক বিশ্লেষণে পরীক্ষা করা হয়েছে, যেখানে নির্দিষ্ট সীমাবদ্ধতা চিহ্নিত হয়েছে এবং উন্নতির জন্য ক্ষেত্রগুলিকে সুপারিশ করেছে। প্ল্যাটফর্মটি তখন থেকে তাদের নীতি আপডেটের মাধ্যমে চলমান গবেষণার সাথে সমন্বয় করে পদ্ধতিগত হালনাগাদ বাস্তবায়ন করে চলেছে।   তথ্যসূত্র    বহিঃ সংযোগ    অফিসিয়াল ওয়েবসাইট  বিষয়শ্রেণী:চ্যাটবট বিষয়শ্রেণী:২০২৩-এ কৃত্রিম বুদ্ধিমত্তা বিষয়শ্রেণী:বৃহৎ ভাষা মডেল বিষয়শ্রেণী:২০২৩-এ প্রতিষ্ঠিত ইন্টারনেট সম্পত্তি
thumb|right|250px|কাওলুন টংয়ের নিকটবর্তী বাউন্ডারি স্ট্রীট। বাউন্ডারি স্ট্রীট ()হল কাওলুন, হংকংয়ে অবস্থিত একটি তিন-লেনের একমুখী রাস্তা। এটি পশ্চিমের তুং চাউ সড়কের সাথে পশ্চিম যুবরাজ এডওয়ার্ড সড়কের ছেদ থেকে শুরু হয়ে পূর্ব দিকে প্রাক্তন কাই তাক বিমানবন্দরের দিকে ধাবিত হয়েছে।   ইতিহাস  ঐতিহাসিকভাবে এই সড়কটি কাওলুনের দক্ষিণ ও উত্তর অংশের (নতুন কাওলুন) মধ্যকার সীমানা নির্দেশ করে। দক্ষিণ কাওলুনই কুইং রাজ্য থেকে গ্রেট ব্রিটেন ১৮৬০ সালে নিয়ে নেয়, অ্যারো যুদ্ধের পর বেইজিং চুক্তি অনুসারে। ১৮৯৮ সালে পিকিং-এর দ্বিতীয় সনদ অনুযায়ী ৯৯ বছরের জন্য উত্তর কাওলুন যুক্তরাজ্য কর্তৃক ইজারা নেওয়া হয়। ইজারা নেওয়ার পর এই সীমানার নাম বাউন্ডারি লাইন থেকে রাখা হয় ওল্ড ফ্রন্টিয়ার লাইন।  প্রাথমিকভাবে এই স্থানে কোনো সড়ক ছিল না, তবে ১৯৩৪ সালে কাওলুন শহরটির উন্নয়নের সাথে সাথে জমি কর এবং জমির ইজারার ব্যাপারে সুবিধার জন্য হংকং সরকার একটি সড়ক নির্মাণ করে। নির্মাণের প্রথম দিকে পূর্ব এবং পশ্চিম অংশ সাগরের (ভিক্টোরিয়া হারবার) নিকটে ছিল, তবে বর্তমানে জমি ভরাট করার মাধ্যমে এ গঠনের পরিবর্তন আনা হয়েছে। পূর্বাংশে কেইকু বিমানবন্দর নির্মাণের জন্য এমনটা ঘটে। তবে ঐতিহাসিকভাবে গুরুত্বপূর্ণ এ শহরের সড়কে বা এর আশেপাশে কোনো ধরনের ঐতিহাসিক স্থাপনা নেই।  এই সীমানা উঁচু ধরনের নানান বাঁশের বেঁড়া দিয়ে আচ্ছাদিত। এর ফলে চীনা কাওলুন ও ব্রিটিশ কাওলুনের মধ্যকার চোরাচালানি প্রতিরোধ করা সম্ভব হত। এই কলোনিতে নতুন সাম্রাজ্যের অন্তর্ভুক্তির পরে সীমানাটি অনেকটাই অপ্রচলিত হয়ে পড়ে।  যদিও সড়কটি ঐতিহাসিক সীমানা নির্দেশ করেম তবুও উত্তরের ইজারা নেবার ৩০ বছরের মধ্যে ১৯৩৪ সাল পর্যন্ত এই সড়কের কোনো অস্তিত্ব ছিল না। কাওলুন টং এর উন্নতি ত্বরান্বিত করার জন্য এবং সেইসাথে উত্তর ও দক্ষিণ সীমানার মধ্যকার জমিকর হিসাবের সুবিধার জন্য এই রাস্তা নির্মাণ করা হয়।   বর্তমান  বর্তমান সময়ে নতুন কাওলুন অনেকাংশেই নতুন সাম্রাজ্যের অন্তর্ভুক্ত হিসেবে ধরা হয় না, বরং কাওলুনের শহুরে অঞ্চল হিসেবেই ধরা হয় (বাউন্ডারী স্ট্রীটের উভয় পাশে)।  প্রশাসনিকভাবে পূর্ব রেলপথের পশ্চিমে এই সড়কের অংশ ইয়াউ সিম মং জেলা ও শাম সুই পো জেলার মধ্যকার সীমানা নির্দেশ করে।  ১জুলাই ১৯৯৭ তারিখে বাউন্ডারি স্ট্রীটের উভয় পাশের সার্বভৌমত্ব যুক্তরাজ্য থেকে হংকং-এর বাকি অংশসহ চীনের কাছে সমর্পিত হয়।   আরো দেখুন   হংকং-এর ইতিহাস  নতুন সাম্রাজ্যসমূহ  কাওলুন  পিকিং-এর সনদ  নানজিং-এর চুক্তি  হংকং সাম্রাজ্য বর্ধন সনদ  হংকং-এর সড়ক ও রাস্তাসমূহ   তথ্যসূত্র    বহিঃসংযোগ   গুগল মানচিত্রে বাউন্ডারী স্ট্রীট  বিষয়শ্রেণী:কাওলুন বিষয়শ্রেণী:হংকং-এর সড়ক বিষয়শ্রেণী:মং কক বিষয়শ্রেণী:রাই কক তিসুই বিষয়শ্রেণী:শাম সুই পো বিষয়শ্রেণী:শেক কিপ মেই বিষয়শ্রেণী:কাওলুন টং বিষয়শ্রেণী:হো মান তিন বিষয়শ্রেণী:হংকং-এর সীমান্ত বিষয়শ্রেণী:হো ম্যান টিন
অসম টকস একটি অসমীয়া ভাষার সংবাদভিত্তিক টিভি চ্যানেল, যার মালিক রকল্যাণ্ড মিডিয়া অ্যান্ড কমিউনিকেশন প্রাইভেট লিমিটেড।   ইতিহাস  চ্যানেলটি ২০১৫ সালের ২ মে যাত্রা শুরু করে।   অনুষ্ঠানমালা   প্রাইম ডেইলি  রেকর্ড কেবল রেকর্ড  অফবিট  র‍্যাপিড ফায়ার ব্রেকফ্রি  শার্প কাট উইদ রুবুল দাস   তথ্যসূত্র   বিষয়শ্রেণী:২০১৫-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:আসাম বিষয়শ্রেণী:টেলিভিশন স্টেশন বিষয়শ্রেণী:হিন্দি ভাষার টেলিভিশন স্টেশন বিষয়শ্রেণী:অসমীয়া ভাষার টেলিভিশন চ্যানেল বিষয়শ্রেণী:অসমীয়া ভাষার গণমাধ্যম বিষয়শ্রেণী:২০০৫-এ প্রতিষ্ঠিত টেলিভিশন চ্যানেল ও স্টেশন
আনা রেজান ( ; জন্ম আনা হান্না রেজান ক্রিটসেলি,  ; ১২ ডিসেম্বর ১৯৯২) একজন গ্রিক অভিনেত্রী, গায়িকা ও চলচ্চিত্র নির্মাতা। তিনি তার কিশোর বয়সে গ্রিক চলচ্চিত্র ও টেলিভিশন ধারাবাহিকে অভিনয়ের মাধ্যমে তার কর্মজীবন শুরু করেছিলেন, বিশেষ করে ২০১০ সালের হাস্যরসাত্মক চলচ্চিত্র "শো বিচ" -এ, যা থেসালোনিকি আন্তর্জাতিক চলচ্চিত্র উৎসবে প্রিমিয়ার হয়েছিল।    তথ্যসূত্র    বাহ্যিক লিঙ্কগুলি      Anna Rezan at AllMusic  বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:গ্রিক ইহুদি বিষয়শ্রেণী:গ্রিক চলচ্চিত্র অভিনেত্রী বিষয়শ্রেণী:এথেন্সের অভিনেত্রী বিষয়শ্রেণী:মার্কিন যুক্তরাষ্ট্রে গ্রিক প্রবাসী বিষয়শ্রেণী:এথেন্সের সঙ্গীতজ্ঞ বিষয়শ্রেণী:গ্রিক টেলিভিশন অভিনেত্রী বিষয়শ্রেণী:২১শ শতাব্দীর গ্রিক অভিনেত্রী বিষয়শ্রেণী:২১শ শতাব্দীর গ্রিক গায়িকা
|}  পশ্চিম লাইন, মহারাষ্ট্রের, মুম্বই মহানগর অঞ্চলে জনপরিবহন পরিষেবা প্রদানকারী ভারতীয় রেলের, পশ্চিম রেল কর্তৃক পরিচালিত  মুম্বই উপনগরীয় রেলের পশ্চিম তট বরাবর ধবমান লাইনটিই পশ্চিম লাইন। এই, পশ্চিম লাইনে স্থানীয় ট্রেনের জন্য মোট ৩৬টি স্টেশন আছে। এই লাইনের প্রথম তথা দক্ষিণ প্রান্তের স্টেশন টি চার্চগেট স্টেশন এবং উত্তর প্রান্তের স্টেশনটির নাম ডাহাণু রোড।   ইতিহাস    স্টেশনসমূহ   thumb|250px|পশ্চিম লাইনে বর্তমানে চালুকৃত নতুন ট্রেন thumb|চার্চগেট স্টেশন ছাড়তি ট্রেন thumb|সান্তাক্রুজ স্টেশন (যে নামগুলি মোটা অক্ষরে লেখে সেগুলিতে ফাস্ট ট্রেন থামে)  পশ্চিম লাইন#স্টেশন নাম সংক্ষেপসংযোগ বাংলামারাঠিহিন্দি ১চার্চগেট স্টেশনचर्चगेटचर्चगेट CCG নেই২ম্যারিন লাইন্স‡मरीन लाईन्समरीन लाईन्सনেই ৩চার্নি রোড‡चर्नी रोडचर्नी रोडCYRনেই৪গ্রান্ট রেড‡ग्रँट रोडग्रँट रोडGTRনেই৫মুম্বই সেন্ট্রালमुंबई सेंट्रलमुंबई सेंट्रल BCL নেই৬মহালক্ষ্মী স্টেশনमहालक्ष्मीमहालक्ष्मीMXনেই৭লোয়ার পারেল लोअर परळ लोअर परेलPLনেই৮এলফিনস্টোন রোতएल्फिन्स्टन रोडएल्फिन्स्टन रोडEPRপারেল†  (মধ্য লাইন)৯দাদারदादरदादर DDR মধ্য লাইন১০মাটুংগা রোডमाटुंगा रोडमाटुंगा रोडMRUনেই১১মাহিম স্টেশনमाहिममाहिमMMহারবার লাইন১২বান্দ্রা স্টেশনवांद्रे'बान्द्रा/बान्दरा/बांद्रा BA হারবার লাইন১৩খার রোডखार रोडखार रोडKHARহারবার লাইন১৪সান্তাক্রুজसांताक्रुझसांताक्रुजSTCহারবার লাইন১৫ভিলে পার্লেविले पार्लेविले पार्लेVLPহারবার লাইন১৬অন্ধেরীअंधेरीअन्धेरी ADH হারবার লাইন১৭যোগেশ্বরী স্টেশনजोगेश्वरीजोगेश्वरीJOSনেই১৮ওশিওয়ারাओशिवाराओशीवरा নেই১৯গোরেগাঁওगोरेगाँवगोरेगाँवGMNনেই২০মালাডमालाडमालाड MDD নেই২১কান্দিবালিकांदिवलीकांदिवलीKILEনেই২২ বোরিবালিबोरिवलीबोरिवली BVI নেই২৩দহিসরदहिसरदहिसरDICনেই২৪মীরা রোডमीरा रोडमीरा रोडMIRAনেই২৫ভাঈন্দরभाईंदरभायन्दर BYR নেই২৬নায়গাঁওनायगांवनायगांवNIGনেই২৭বসাই রোডवसई रोडवसई रोड BSR (ট্রান্স-হারবার লাইন দ্বারা) মধ্য লাইন২৮নালা সোপারनालासोपारानालासोपाराNSPনেই২৯বিরারविरारविरार VR নেই৩০বৈতরণাवैतरणावैतरना VTN নেই৩১সাফালেसफाळेसफाले SAH নেই৩২কালবে রোডकेळवे रोडकेलवे रोड KLV নেই৩৩পালঘরपालघरपालघर PLG নেই৩৪উমরোলিउमरोळीउमरोली UOI নেই৩৫বোইসরबोईसरबोईसर BOR নেই৩৬বনগাঁওवाणगाँववानगाँव VGN নেই৩৭ডাহাণু রোডडहाणू रोडदहानू रोड DRD নেই ‡ চিহ্নিত স্টেশনগুলিতে চার্চগেট থেকে ছাড়া ট্রেন ৫টা অপরাহ্ণ থেকে ৮টা অপরাহ্ণ সময়ে থামে না।Timetable of the Western line between 5PM and 8PM  †এলফিনস্টোন রোড, একটি উড়ালপথে মধ্য লাইনের পারেল স্টেশনের সাথে যুক্ত।  চার্চগেট স্টেশন মুম্বইউপনগরীয় রেলের প্রথম ও দক্ষিণ প্রান্তে অবস্থিত একটি টার্মিনাস। স্টেশনটি শুধুমাত্র স্থানীয়/লোকাল ট্রেনের জন্য টার্মিনাস হিসেবে ব্যবহার করা হয় দূরপাল্লার অথবা মালগাড়ির জন্য চার্চগেট স্টেশন ব্যবহৃত নয়।  উপরের তালিকাটিতে উল্লেখিত স্টেশনগুলি পশ্চিম লাইনের  দক্ষিণ প্রান্তীয় স্টেশন থেকে ক্রমাগত উত্তরদিকে এগোনো হয়েছে। thumb|অন্ধেরী স্টেশন   সুবিধা    পরিষেবা  ঐতিহাসিক নিচে ছকটিতে বিগত কয়েকবছরে পশ্চিম লাইনে যাত্রী পরিসংখ্যান দেওয়া হল WR brings Dahanu closer to city today – Times Of India . Articles.timesofindia.indiatimes.com (2013-04-16). Retrieved on 2013-07-16.  সাল  পরিষেবা সংখ্যা   দৈনিক যাত্রী  ১৮৬৭  ৬  তথ্য নেই ১৯৯০-৯১  ৮৬৬  ২.৩ মিলিয়ন ১৯৯১-১৯৯২   ৯০০  ২.৫ মিলিয়ন ২০০০-০১  ৯৬১ ২.৮২ মিলিয়ন ২০১৩  ১৩০৫  ৩.৯মিলিয়ন   তথ্যসূত্র   বিষয়শ্রেণী:মুম্বই শহরতলি রেল বিষয়শ্রেণী:মুম্বই ডাব্লিউআর রেলওয়ে বিভাগ   বিষয়শ্রেণী:মুম্বইয়ে রেল পরিবহন বিষয়শ্রেণী:মুম্বইয়ের পরিবহন ব্যবস্থা
জন ডুরান্ট (সক্রিয় ১৩৯৯-১৪০১), Alsthorpe, Rutland এর একজন ইংরেজ রাজনীতিবিদ ছিলেন।  একটি অপ্রমাণিত পরামর্শ ছিল যে তিনি ছিলেন স্যার হেনরি ডুরান্ট এবং তার স্ত্রী মার্গারেট সেন্ট লিজের পুত্র, যার পরিবারে রাটল্যান্ডের অন্যান্য এমপি অন্তর্ভুক্ত ছিল। সে হয়তো তাদের সাথে কোনো না কোনো বিষয়ে সম্পর্কযুক্ত ছিল।  তিনি ১৩৯৯ এবং ১৪০১ সালে রাটল্যান্ডের জন্য ইংল্যান্ডের সংসদের সদস্য (এমপি) ছিলেন।    তথ্যসূত্র   বিষয়শ্রেণী:ইংল্যান্ডের সংসদ সদস্য ১৪০১ বিষয়শ্রেণী:১৫শ শতাব্দীতে মৃত্যু বিষয়শ্রেণী:১৪শ শতাব্দীতে জন্ম
থাম্ব| প্যানাক্সিয়ার প্রতিষ্ঠাতা - ড. দাদি সেগাল, অ্যাড. অ্যাসি রটবার্ট ও ডঃ এরান গোল্ডবার্গ প্যানাক্সিয়া ফার্মাসিউটিক্যাল ইন্ডাস্ট্রিজ লিমিটেড হল একটি বিশ্বব্যাপী কোম্পানি যার সদর দপ্তর ইসরায়েলে, যেটি ওষুধের গুণমানে মেডিকেল গাঁজা ভিত্তিক পণ্য বিকাশ, উত্পাদন এবং বাজারজাত করে। জার্মানি, ফ্রান্স, সাইপ্রাস এবং মাল্টায় কোম্পানিটির বাণিজ্যিক কার্যক্রম রয়েছে।  প্যানাক্সিয়া হল প্যানাক্সিয়া ল্যাবস ইসরায়েল লিমিটেড এর নিয়ন্ত্রক শেয়ারহোল্ডার, যা তেল-আভিভ স্টক এক্সচেঞ্জে লেনদেন করা হয়। প্যানাক্সিয়া হল ইসরায়েলের প্রথম এবং একমাত্র কোম্পানি যাকে একটি ইইউ স্বাস্থ্য কর্তৃপক্ষ থেকে ইইউ-জিএমপি মান দেওয়া হয়েছে, যা বাণিজ্যিক উৎপাদন এবং ইউরোপে মেডিকেল গাঁজা এবং মেডিকেল গাঁজা পণ্য রপ্তানির জন্য প্রয়োজনীয়।   প্যানাক্সিয়া ২০১০ সালে প্রতিষ্ঠিত হয়েছিল, সেগাল ফার্মা গ্রুপের গাঁজা বিভাগ হিসাবে, যা বিশ্বব্যাপী বাজারজাত করা বিভিন্ন ফার্মাসিউটিক্যাল পণ্য তৈরি করে। প্যানাক্সিয়া ইউএসএ (প্যানাক্সিয়া ইসরায়েলের একটি সহযোগী) বিভিন্ন রোগের চিকিৎসার উদ্দেশ্যে উত্তর আমেরিকায় চিকিৎসা গাঁজা-ভিত্তিক পণ্য তৈরি করে।  প্যানাক্সিয়া ১৫০ জনেরও বেশি লোক কাজ করে। এর উত্পাদন সুবিধা এবং অফিস ইসরায়েলের লদে অবস্থিত।   তথ্যসূত্র   বিষয়শ্রেণী:ইসরায়েলের কোম্পানি বিষয়শ্রেণী:ইসরায়েলে গাঁজা বিষয়শ্রেণী:ইসরায়েলের ঔষধ প্রস্তুতকারক কোম্পানি বিষয়শ্রেণী:২০১০-এ প্রতিষ্ঠিত ইসরায়েলি কোম্পানি
এলভির-লুইস-লিওনার্দে দ্য প্রেইসাক, কঁতেস দ্য সার্নি (এলভির দ্য সার্নি নামে পরিচিত; ১৮১৮-১৮৯৯) একজন ফরাসি লেখিকা ও লোকবিশারদ ছিলেন।  তিনি বহু বছর ডিনান শহরের কাছে বসবাস করেছিলেন এবং স্থানীয় সংবাদপত্রে ব্রেটন লোকসংস্কৃতি নিয়ে লিখতেন। তার বই "ব্রিটানির গল্প এবং কিংবদন্তি"(কঁতস এ লেজেন্ডস দ্য ব্রিটান, ) (১৮৫৬-১৮৯৮) ১৮৯৯ সালে প্রকাশিত হয় (ফ্রাঁসোয়া ডুইনের সহায়তায়) এবং ১৯৯৫ সালে পুনঃপ্রকাশ সহ এটি একাধিক বার পুনঃপ্রকাশিত হয়েছে। তার ১৮৬১ সালের কাজ সেন্ট-সুলিয়াক এবং এর ঐতিহ্য: ইলে-এট-ভিলাইনের গল্প এবং কিংবদন্তি (সেন্ট-সুলিয়াক এ সেস ট্র্যাডিশনস: কঁতস এ লেজেন্ডস দ্য ইল-এট-ভিলেন, ) ১৯৮৭ সালে পুনঃপ্রকাশিত হয়। ব্রেটন লোকবিশারদ পল সেবিলট তাকে "লা দোইয়েন দ্য ফোকলোর ফ্রাঁসেস" বলে অভিহিত করেছেন।  তিনি এই তত্ত্বের সমর্থক ছিলেন যে, নেপোলিয়ন কর্সিকায় নয়, ব্রিটানিতে জন্মগ্রহণ করেছিলেন এবং তিনি সেন্ট-সেভের গির্জায় বাপ্তিস্ম নিয়েছিলেন বলে ধারণা করা হয়।   নির্বাচিত প্রকাশনা    সার্নি, এলভির দ্য (১৮৯৯)। কঁতস এ লেজেন্ডস দ্য ব্রিটান (১৮৫৬-১৮৯৮)। প্যারিস: এমিল লেশেভালিয়ের। (পুনঃপ্রকাশিত ১৯৯৫, রেন: লা তুর্নিওল)  সার্নি, এলভির দ্য (১৮৬১)। সেন্ট-সুলিয়াক এ সেস ট্র্যাডিশনস: কঁতস এ লেজেন্ডস দ্য ইল-এট-ভিলেন। (পুনঃপ্রকাশিত ১৯৮৭, রেন: রু দেস স্ক্রিব   তথ্যসূত্র   বিষয়শ্রেণী:১৮৯৯-এ মৃত্যু বিষয়শ্রেণী:১৮১৮-এ জন্ম